ΓΡΑΠΤΗ ΕΡΩΤΗΣΗ E-3001/01

υποβολή: Christos Folias (PPE-DE) προς την Επιτροπή

(29 Οκτωβρίου 2001)

Θέμα: ΚΠΣ και επιχειρησιακά προγράμματα για την Ελλάδα

Τα έργα που συγχρηματοδοτήθηκαν από τα Διαρθρωτικά Ταμεία στα πλαίσια του ΚΠΣ και των Κοινοτικών Πρωτοβουλιών την περίοδο 1994-1999 για την Ελλάδα, θα πρέπει για τα περισσότερα από τα επιχειρησιακά προγράμματα, να έχουν ολοκληρώσει τις πληρωμές τους έως 31.12.01.

1. Σε ποία θέση βρίσκεται η Ελλάδα σε σχέση με ταπόλοιπα κράτη-μέλη του στόχου 1, ανάλογα με τις, έως σήμερα, αναλήψεις από τον κοινοτικό προϋπολογισμό·

2. Ποιό είναι το σύνολο των κονδυλίων που έχουν ως σήμερα, εκταμιευθεί για την Ελλάδα ανά διαρθρωτικό ταμείο και κατά επιχειρησιακό πρόγραμμα του ΚΠΣ και των κοινοτικών πρωτοβουλιών 1994-1999·

3. Ποιό το ακριβέςπόλοιπο (ανα διαρθρωτικό ταμείο και κατά επιχειρησιακό πρόγραμμα του ΚΠΣ και των κοινοτικών πρωτοβουλιών 1994-1999) που θα εκταμιευθεί για την Ελλάδα από το 2001 εώς το 2003·

4. Το άθροισμα των στοιχείων που προκύπτουν από τα ερωτήματα 2 και 3 αντιστοιχεί στο σύνολο των εγκεκριμένων για την Ελλάδα κοινοτικών κονδυλίων (τρέχουσες τιμές)· Εάν όχι, ποία επιχειρησιακά προγράμματα και από ποία διαρθρωτικά ταμεία έχουν ήδη αποδεσμευθεί κοινοτικά κονδύλια και ποιό είναι το ύψος των κονδυλίων αυτών·

5. Επιβεβαιώνει η Επιτροπή τις απόψεις της Ελληνικής Κυβέρνησης ότι από τα επιχειρησιακά προγράμματα του ΚΠΣ και των κοινοτικών πρωτοβουλιών 1994-1999, δεν θα χαθεί ούτε ένα ευρώ·

6. Εάν όχι, διαθέτει η Επιτροπή στοιχεία με βάση τα οποία μπορεί ναπολογίσει το ύψος ενδεχομένων απωλειών κοινοτικών κονδυλίων για τα κράτη μέλη, και ιδίως για την Ελλάδα·

Απάντηση του κ. Barnier εξ ονόματος της Επιτροπής

(28 Φεβρουαρίου 2002)

1. Οι πληρωμές που πραγματοποιήθηκαν μέχρι τις 15 Ιανουαρίου 2002 για την Ελλάδα στο πλαίσιο του στόχου 1 κατά την περίοδο προγραμματισμού 1994-1999 αντιπροσωπεύουν σωρευτικά το 91,9 % των ποσών που αποφασίστηκαν, για όλα μαζί τα ταμεία. Ο αριθμός αυτός αφορά όλα μαζί τα δημοσιονομικά έτη.

Ο μέσος όρος των πληρωμών για τα άλλα κράτη μέλη ανέρχεται, κατά την ίδια ημερομηνία, σε 92,45 % των ποσών που αποφασίστηκαν για όλα τα ταμεία και όλα τα δημοσιονομικά έτη μαζί.

2. Στις 15 Ιανουαρίου 2002, το σωρευτικό ποσό των πιστώσεων που πληρώθηκαν για την Ελλάδα κατά την εν λόγω περίοδο ανέρχεται σε 13,6 δις για τα τέσσερα Διαρθρωτικά Ταμεία και τις κοινοτικές πρωτοβουλίες (ΚΠ)(1).

Η κατανομή έχει ως εξής:

- Ευρωπαϊκό Ταμείο Περιφερειακής Ανάπτυξης: 9,229 δις

- Ευρωπαϊκό Κοινωνικό Ταμείο: 2,315 δις

- Ευρωπαϊκό Γεωργικό Ταμείο Προσανατολισμού και Εγγυήσεων: 1,902 δις

- Χρηματοδοτικό Όργανο Προσανατολισμού της Αλιείας: 0,128 δις

Η Επιτροπή διαβιβάζει στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου αναλυτικό πίνακα στον οποίο περιλαμβάνονται όλες οι πληροφορίες για κάθε επιχειρησιακό πρόγραμμα (ΕΠ).

3. Το ακριβέςπόλοιπο το οποίο θα μπορέσει να εκταμιευθεί για την Ελλάδα από το 2002 έως το 2003, ανά Διαρθρωτικό Ταμείο, ανά ΕΠ και ανά ΚΠ είναι δυνατόν να συναχθεί από τον προαναφερόμενο πίνακα.

4. Τα ποσά που έχουν ήδη εισπραχθεί από την Ελλάδα αντιστοιχούν στις εγκεκριμένες κοινοτικές πιστώσεις.

5.-6. Η ημερομηνία επιλεξιμότητας των δαπανών που έχουν πραγματοποιηθεί για τα έργα που εμπίπτουν στο Κοινοτικό Πλαίσιο Στήριξης για την Ελλάδα κατά την περίοδο προγραμματισμού 1994-1999 καθορίστηκε στις 31 Δεκεμβρίου 2001 και τα κράτη μέλη είναιποχρεωμένα να διαβιβάσουν έως τις 30 Ιουνίου 2002 τις αιτήσεις τελικών πληρωμών καθώς και τα έγγραφα τα συναφή με την έγκριση. Κατά συνέπεια, σε αυτό το στάδιο, η Επιτροπή δεν είναι σε θέση να αποφανθεί σχετικά με ενδεχόμενες απώλειες πιστώσεων για την Ελλάδα κατά την προαναφερόμενη περίοδο.

(1) Οι αριθμοί αυτοί προέρχονται από το λογιστικό εργαλείο Sincom της Επιτροπής. Στους αριθμούς αυτούς δεν περιλαμβάνονται οι πρωτοβουλίες Interreg και άλλες πληρωμές για την Ελλάδα με πρωτοβουλία της Επιτροπής (τεχνική βοήθεια ή άλλες).